alexandrainst/scandi-wiki huggingface dataset:
Columbicella

Se Systematisk inndeling

Columbicella er en slekt av biller som tilhører den artsrike underfamilien Lamiinae i familien trebukker (Cerambycidae).

Utbredelse 
Arten er bare kjent fra Colombia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Hemilophini J. Thomson, 1868
 Slekten Columbicella Galileo & Martins, 1990
 Columbicella explanata Galileo & Martins, 1990

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1990
Clavidesmus

Se Systematisk inndeling

Clavidesmus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, mer eller mindre brunlige trebukker, gjerne med påfallende fargetegninger. Antennenes tredje ledd er kraftig fortykket, antennene varierer i lengde fra rundt halve kroppslengden til lengre enn kroppen. Pronotum er tønneformet uten tenner på sidene. Dekkvingene er jevnbrede, ofte med lyse tegninger.

Utbredelse 
Slekten er vidt utbredt i Mellom- og Sør-Amerika, fra Honduras i nord til det sørlige Brasil og Bolivia i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Onciderini J. Thomson, 1860
 Slekten Clavidesmus Dillon & Dillon, 1945
 Clavidesmus chicae Giorgi, 1998
 Clavidesmus columbianus Breuning, 1961
 Clavidesmus egeri Nearns & Santos-Silva, 2018
 Clavidesmus funerarius (Lane, 1958) - ofte plassert i slekten Orteguaza
 Clavidesmus heterocerus (Buquet, 1852)
 Clavidesmus indistinctus Dillon & Dillon, 1952
 Clavidesmus lichenigerus (Lane, 1958) - ofte plassert i slekten Orteguaza
 Clavidesmus metallicus (Thomson, 1868)
 Clavidesmus monnei Giorgi, 1998
 Clavidesmus rogueti Audureau, 2012
 Clavidesmus rubigineus Dillon & Dillon, 1949

Kilder 

 Liste over slektene
 Katalog med utbredelsesdata

Eksterne lenker 
 Bildegalleri 
 

Lamiinae
Biller formelt beskrevet i 1945
Anobrium

Se Systematisk inndeling

Anobrium er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Nokså små, avlange, sylindriske, vanligvis rødbrune trebukker. Kroppen er kledt med fine, korte, oppstående hår. Antennene er kortere enn kroppen. Pronotum har buede sider uten tenner. Dekkvingene er jevnbrede, nokså blanke.

Levevis 
Disse billene har larver som lever i død ved.

Utbredelse 
Slekten er utbredt i Sør-Amerika, fra Fransk Guyana i nord til Bolivia i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Pteropliini Thomson, 1860 
 Slekten Anobrium Belon, 1902
 Anobrium fasciatum Galileo & Martins, 2002
 Anobrium fraterculum Galileo & Martins, 2002
 Anobrium leuconotum Galileo & Martins, 2002
 Anobrium luridum (Breuning, 1940)
 Anobrium minimum Martins, Galileo & Limeira-de-Oliveira, 2009
 Anobrium oberthuri Belon, 1903
 Anobrium punctatum Galileo & Martins, 2002
 Anobrium rugosicolle Galileo & Martins, 2002
 Anobrium simplicis Galileo & Martins, 2002
 Anobrium wappesi Galileo, Martins & Santos-Silva, 2015

Kilder 
 Liste over slektene
 Katalog over gruppen

Eksterne lenker 
 Bilder av artene 
 
 

Lamiinae
Biller formelt beskrevet i 1902
Pseudoglenea

Se Systematisk inndeling

Pseudoglenea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, slank, blank, brun trebukk. Oversiden er grovt punktert uten påfallende hår. Pronotum er firkantet sett ovenfra, tett punktert. Dekkvingene er avsmalnende bakover, med rader av grove punkter, og ender i en skarp tann.

Levevis 
Larvene lever vanligvis i stammene på storvokste urter.

Utbredelse 
Arten er utbredt på Borneo.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Saperdini 
 Slekten Pseudoglenea Gilmour & Breuning, 1963 
 Pseudoglenea densepuncticollis Gilmour & Breuning, 1963

Kilder 
 Katalog med utbredelsesdata
 Liste over slektene

Eksterne lenker 
 
 

Lamiinae
Biller formelt beskrevet i 1963
Borneos insekter
Savang

Se Systematisk inndeling

Savang er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, avlange, brunrøde trebukker, dekkvingene kan ha en gulaktig flekk. Kroppen er sylindrisk og jevnbred. Antennene er svarte og litt lengre enn kroppen, beina er rødlige. Dekkvingene er grovt punkterte og ender i en tann.

Levevis 
Larvene lever vanligvis i stammene på storvokste urter.

Utbredelse 
Slekten er utbredt i Sørøst-Asia (Sichuan, Laos).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Saperdini
 Slekten Savang Breuning, 1963 
 Savang sulphuratus Pesarini & Sabbadini, 1997
 Savang vatthanai Breuning, 1963

Kilder 
 Katalog med utbredelsesdata
 Liste over slektene

Eksterne lenker 
 
 

Lamiinae
Biller formelt beskrevet i 1963
Abaraeus

Se Systematisk inndeling

Abaraeus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, brunlige trebukker.  Antennene er noe lengre enn kroppen. Pronotum har en kraftig pigg midt på hver side. Dekkvingene har markerte "skuldre" og er jevnt avsmalnende bak disse. De er kraftig punkterte og har et par opphøyde knøler eller lengdekjøler (som kan danne en hestesko) ved roten.

Levevis 
Disse billene har larver som lever i død ved.

Utbredelse 
Slekten er utbredt i Sentral- og Sør-Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Pteropliini Thomson, 1860 
 Slekten Abaraeus Jordan, 1903
 Abaraeus cuneatus Jordan, 1903
 Abaraeus curvidens Aurivillius, 1908
 Abaraeus hamifer Aurivillius, 1907

Kilder 
 Liste over slektene
 Katalog over gruppen

Eksterne lenker 
 Bilder av artene 
 
 

Lamiinae
Biller formelt beskrevet i 1903
Alberto Sordi

Alberto Sordi (født 15. juni 1920 i Roma i Italia, død 25. februar 2003 samme sted) var en italiensk skuespiller.

Han vant en Golden Globe Award 1964 for sin rolle i komediefilmen Kärlek i Stockholm (1963).

Filmer i utvalg

Som skuespiller 
 1948 : Under Roms sol
 1952 : Den hvite sjeiken (Lo sceicco bianco)
 1953 : Dagdriverne (I vitelloni)
 1954 : Amorøse eventyr
 1957 : Un eroe dei nostri tempi
 1957 : Farvel til våpnene
 1957 : Fortunella
 1959 : Kvinnefengselet
 1959 : Den store krigen (La grande guerra)
 1959 : Svindlernes fellesmarked
 1960 : Veien hjem
 1960 : Alle har alibi (Crimen)
 1961 : Min venn, fienden
 1965 : Disse dristige menn i de farlige fly
 1965 : Made in Italy
 1965 : Lett på tråden
 1967 : Hvilke hekser!
 1968 : Riusciranno i nostri eroi a ritrovare l'amico misteriosamente scomparso in Africa?
 1972 : Roma
 1973 : Stjernestøv
 1979 : Trafikk på italiensk
 1994 : En fattig manns historie (Romanzo di un giovane povero)

Referanser

Eksterne lenker 

Italienske skuespillere
Fødsler i 1920
Dødsfall i 2003
Maria Louise Ramé

Ouida, pseudonym for Maria Louise Ramé (født 1. januar 1839 i Bury St. Edmunds i Suffolk i England, død 25. januar 1908 i Viareggio i Toscana i Italia var en britisk forfatter. Forfatternavnet «Ouida» var hennes måte å uttale sitt navn Louise som barn.

Liv og virke

Bakgrunn
Maria Louise Ramés far var fransk og hennes mor Susan Sutton var engelsk og fatter av en vinhandler.

Karriere
Ouida debuterte i en alder av 24 år som forfatter i 1863, med romanen Held in Bondage. Hun skrev over 40 romaner. Hun utmerket seg med sin ekstravagante stil og redsel for moralsk følsomt stoff. Hennes tidlige romaner var ofte eventyrlige og sensasjonelle, mens de senere er romantiske beretninger i et historisk miljø. Hun skrev også bøker for barn. 

Til hennes mest kjente verk verker hører Under two Flags (1867) og A dog of Flanders (1872), som begge er blitt filmatisert flere ganger. Under two Flags  beskriver britene i Algerie; den uttrykker sympati med de franske kolonisatorer (kalt pieds noirs) som Ouida identifiserte seg sterkt med, og i noen grad med araberne. The American author Jack London cited her novel Signa, which he read at age eight, as one of the eight reasons for his literary success.

På 1860-tallet var Ouida en veletablert forfatter og salongvertinne med base i London, omgitt av tidens britiske kulturpersonligheter. Til hennes samlinger kom det soldater, politikere, litterære størrelser (som Oscar Wilde, Algernon Swinburne, Robert Browning og Wilkie Collins), og kunstnere (som John Millais). 

I 1871 flyttet hun til Italia og slo seg ned like utenfor Firenze, hvor hun fortsatte å skrive og førte en eksentrisk tilværelse. Hun foretrakk å skrive sitt etternavn som de la Ramée for å fremstå som adelig.

Skjønt hun solgte godt, forvaltet hun ikke sine penger så klokt. Hun ble tilbudt en civil list pensjon på £150 i året av statsminister sir Henry Campbell-Bannerman, etter søknad fra Alfred Austin, George Wyndham, og Walburga, Lady Paget, og dette tok hun nølende imot, etter at hennes venn Lady Howard of Glossop fikk henne med på det, den 16. juli 1906.

Med årene mistet hun sine fleste venner og døde fattig i Viareggio med et hus fullt av hunder. 

Hun hørte til de mest leste forfatterne i det viktorianske England, men falmet deretter i popularitet.

Referanser

Eksterne lenker 
 
 

Britiske forfattere
Pseudonymer
Personer fra Bury St. Edmunds
Salongholdere
Sigurd Lamark

Sigurd Lamark (født 8. februar 1992) er en norsk musiker og låtskriver fra Bodø. Som artist bruker han gjerne bare etternavnet. Lamark vokste opp som en del av det gryende musikkmiljøet i Bodø, og spilte som ungdom i bandet I has a bucket! Han har vært tett knyttet til miljøet rundt Kulturhuset Gimle og X Rockeklubb. Lamark albumdebuterte som soloartist i 2014 med God nok grunn, et album som fikk gode kritikker.

Lamark har opptredt på festivaler som Parkenfestivalen, Trænafestivalen og nå nedlagte Hovefestivalen. 

Lamark har samarbeidet med blant andre Petter og Kristoffer Unstad fra Kråkesølv, rapperen RSP og produsent Matias Tellez.

Diskografi

Album 
 2017 - Byen
 2014 - God nok grunn

Referanser 

Norske musikere
Personer fra Bodø kommune
Albert Préjean

Albert Préjean (født 27. oktober 1894 i Pantin, død 1. november 1979 i Paris) var en fransk skuespiller.

Han var far til Patrick Préjean og bestefar til Laura Préjean.

Prejean døde i 1979 og er gravlagt på cimetière d'Auteuil.

Filmer i utvalg 
1924: Le Miracle des loups
1925: Paris Qui Dort (kortfilm)
1927: Sjakkspilleren (Le joueur d'échecs)
1928: En italiensk stråhatt (Un chapeau de paille d'Italie)
1929: De nye herrer (Les Nouveaux Messieurs)
1930: Under Paris' hustak (Sous les toits de Paris)
1930: Tolvskillingsoperaen (Die 3 Groschen-Oper)
1931: Det var i Paris (Un soir de rafle)
1932: Sjømannens sang
1933: To freidige herrer
1934: Krisen er slutt
1935: Pokker til pike (Quelle drôle de gosse)
1936: Jenny
1938: En gate i Paris (La rue sans joie)
1942: En natt i Paris (Caprices)
1943: Til damenes tjeneste (Au bonheur des dames)
1947: Det røde marked (La Kermesse rouge)
1948: Brødre (Les frères Bouquinquant)
1952: Begjær og kjærlighet (Le désir et l'amour)

Referanser

Eksterne lenker 

Franske skuespillere
Personer fra departementet Seine-Saint-Denis
Den smukke venn (film)

Den smukke venn, (originaltittel: Bel Ami) er en tysk filmmusikal fra 1939 regissert av Willi Forst etter Guy de Maupassant roman «Smukke ven». Forst spiller også filmens hovedrolle.

Medvirkende
 Willi Forst: George Duroy
 Olga Tschechowa: Madeleine Forestier
 Hilde Hildebrand: Clotilde von Marelle
 Ilse Werner: Suzanne Laroche
 Lizzi Waldmüller: Rachel
 Johannes Riemann: Laroche
 Will Dohm: Charles Forestier
 Marianne Stanior: Grisette 
 Aribert Wäscher: Zeitungsverleger Walter
 Hubert von Meyerinck: Redakteur Varenne
 Hadrian Maria Netto: Rival
 Walter Gross: Stenotypist
 Ilse Petri: Zofe bei Frau von Marelle
 Rosita Serrano: Sängerin
 Tatjana Sais: Duroys Tischdame
 Lotte Spira: Walters Tischdame
 Bruno Ziener: Parlamentsdiener
 Werner Scharf: Dolmetscher
 Ewald Wenck: Standesbeamter

Musikk i filmen 
«Du hast glück bei den Frau'n, Bel Ami»

Referanser

Eksterne lenker 
 

Tyske dramafilmer
Tyske filmmusikaler
Sort-hvitt-filmer
Tyskspråklige filmer
Filmer fra 1939
Kasusstyring

Kasusstyring er når et verb eller en preposisjon sies å styre den grammatiske kasusen til det tilhørende substantivet. Det er svært sentralt i språk med mange kasus, som finsk og russisk. I det norske skriftspråket spiller det ikke lengre noen rolle, da kasussystemet i norsk har forsvunnet i stor grad. I enkelte dialekter som fortsatt bruker kasus, er det bruk av kasusstyring. De eneste restene av kasusstyring i norsk skriftspråk i dag er i frosne uttrykk. For eksempel «i live» som følge av at preposisjonen «i» styrte dativskasusen i tidligere norsk, og «live» er dativ av «liv».

I tysk 
I tysk er kasusstyring utbredt. Følgende er eksempler på kasusstyring i tysk.

Verbet «helfen» («hjelpe») styrer dativ, dermed må det tilhørende substantivet være i dativ. I dette eksempelet «mir».

«Kannst du mir helfen?» («Kan du hjelpe meg?»)

Preposisjonen «wegen» («på grunn av») styrer genitiv, da må det tilhørende substantivet være i genitiv. I dette eksempelet «kosten», hvor den får den bestemte genitivsartikkelen «der».  

«wegen der Kosten» («På grunn av kostnadene»)

Merk at i muntlig tysk vil man ofte komme over at dativsbøyning brukes i stedet for genitiven, som kan forekomme i sistnevnte eksempel, men i det skriftlige språket står genitiven fortsatt sterkt, dermed får dette eksempelet genitivsbøyning.

Litteratur 

Grammatikk
Bonnie

Bonnie, Bonny eller Bonne er et vanlig brukt fornavn for kvinner i engelsktalende land. Det kommer fra det skotske ordet «bonnie» som betyr «pen, attraktiv», som i seg selv er avledet fra mellomfransk bonne «god» som en måte å beskrive en lyshåret, god og vakker pike. Det er i sin tur avledet fra det latinske ordet «bonus» som betyr god. Navnet kan også brukes som et kjælenavn for Bonita. Bonnie er ofte brukt som et klengenavn eller en form for kjærtegn til en elsket.

Kvinnenavnet Bonnie er dannet av det franske ordet bonne som betyr god. Navnet ble først populært i Skottland, nå er det ganske vanlig selv i USA. Bonnie er også et skotsk adjektiv og betyr omtrent søt eller vakker.

Den 31. desember 2014 fantes det totalt 668 kvinner folkeregistrert i Sverige med navnet Bonnie, hvorav 509 bar det som tilltalenavn.

Navnedag mangler.

Personer med navnet Bonnie 
 Bonnie Bedelia, amerikansk skuespiller
 Bonnie Bernström, svensk politiker (fp)
 Bonnie J. Dunbar, amerikansk astronaut
 Bonnie Dobson, canadisk sanger
 Bonnie Guitar, amerikansk countrysanger
 Bonnie Hellman, amerikansk skuespiller
 Bonnie Hunt, amerikansk skuespiller
 Bonnie Elizabeth Parker, (Bonnie og Clyde), amerikansk forbryter
 Bonnie Raitt, amerikansk sangerinne
 Bonnie Roupé, svensk entreprenør
 Bonnie Tyler, britisk sanger
 Bonnie Wright, britisk skuespiller

Fiktive karakterer med navnet Bonnie 
 Kaninen Bonnie, fra videospillet Five Nights at Freddy's (er likevel av hankjønn)

Kulturelt 
Det er fonetisk relatert til mange østlige tradisjoner slik som Bon i Tibet, den antikke religionen forutgående for buddhismen, og Bon Festival i Japan

Bonnie er hovedperson i den skotske folkevisen «My Bonnie Lies over the Ocean». Den ble covret av The Beatles et år etter deres dannelse i 1961, og oppnådde topplassering på #5 på en tysk liste.

Orangutangen Bonnie var kjent for sine musikalske evner, nemlig plystring.

Tropiske systemer og orkaner 
 Orkanen Bonnie (1986) (traff Texas og Louisiana)
 Orkanen Bonnie (1992)
 Orkanen Bonnie (1998) (traff North Carolina og forårsaket skader for $ 720 millioner, 1998 USD)
 Tropisk storm Bonnie (2004) (traff nordvestlige Florida dagen for Orkanen Charley ødela staten)

Øvrig 
 My Bonnie Lies Over the Ocean, tradisjonell skotsk folkevise
 Bonnie++, programvare

Referanser 

Kvinnenavn
OSK

OSK (russisk: объединенных стратегических командований; obedinennykh strategitsjeskikh komandovanij) er en operasjonell strategisk kommando (forkortes til OSK på norsk også) som settes i et militærdistrikt i krig, forhøyet beredskap og i krise. Til engelsk oversettes OSK til Joint Strategic Command (JSK).

OSK er underlagt Generalstaben, og det finnes fem av disse i Russland etter 1. desember 2014, da OSK Nord ble etablert i Severomorsk for å få enhetlig kontroll over nordområdene eller Arktisk i Russland. Fra 2010 fantes et OSK for hver av de fire militærdistriktene: Vestre militærdistrikt etablerer OSK Vest. Søndre militærdistrikt etablerer OSK Sør. Sentrale militærdistrikt etablerer OSK Senter. Østre militærdistrikt etablerer OSK Øst.

Referanser

Eksterne lenker 
 https://jamestown.org/program/russia-creates-arctic-military-command/<br />
 http://www.liveinternet.ru/users/neistorik/post337116146<br />
 http://vse-temu.org/new-voennye-okruga-vooruzhennyx-sil-rf.html<br />
 https://ria.ru/analytics/20101025/289165208.html

Russlands forsvar
Astri Aasen

Astri Aasen (1875–1935) var en norsk tegner og maler som levde og virket i Trondheim.

Aasen vokste opp i Trondheim; faren Nils Aasen var gullsmed. Moren, Anna Christine Næss, døde av tuberkulose da Astri var to år. Faren giftet seg da med morens søster som dermed ble «mor» til fire småjenter. Da Astri var 17 år gammel – i 1892, døde hennes to storesøstre av lungebetennelse. I 1887 gikk faren konkurs, men greide etter hvert å bygge seg opp igjen.

Hun viste tidlig interesse for tegning og fotografering. Men det var først etter å ha fått sin første jobb som retusjør i Ålesund at hun begynte å male.  Som 25-åring startet hun ved Asor Hansens malerskole i Bergen i 1900, videre ved Harriet Backers malerskole 1903-04 og 1907-09, i København og Paris og ved Statens kunstakademi 1909-10. 

Et vendepunkt kom i 1903, da hun ble elev hos Harriet Backer. To år senere, i 1905, debuterte hun på Høstutstillingen.

Hennes arbeider er hovedsakelig portretter og kulturhistoriske Trondheimsmotiver. Under samemøtet i Trondheim i 1917 malte Aasen 10 bilder som ble gjenoppdaget i 1995; bildene henger siden 1997 i Sametingsbygningen i Karasjok.

I forbindelse med minneutstillingen i Trondhjems Kunstforening i 1943 opprettet familien et legat, Astri Aasens gave, for årlig utdeling til unge malere og tegnere. I Trondheim er Astrid Aasens veg oppkalt etter henne. Hennes privatarkiv finnes på Universitetsbiblioteket i Trondheim.

Referanser

Eksterne lenker 
 
Astri Aasens private arkiv finnes ved NTNU Universitetsbiblioteket

Norske tegnere
Norske malere
Personer fra Trondheim kommune
Ketil Skogen

Ketil Skogen (født 30. august 1955) er en norsk sosiolog. Han er seniorforsker ved Norsk institutt for naturforskning og har vært professor II i sosiologi ved Institutt for sosiologi og samfunnsgeografi ved Universitetet i Oslo fra 2006 til 2011. Han forsker på samfunnsmessige endringsprosesser, natursyn, miljløholdninger, friluftsliv, konflikter om bruk av natur og naturressurser og store rovdyr.

Referanser 

Norske sosiologer
Professorer ved Universitetet i Oslo
Fødsler i 1955
Sommertrekanten

Sommertrekanten, også kalt sommertriangelet, er en astronomisk asterisme som involverer en imaginær trekant tegnet på den nordlige halvkules himmelkule, der Altair, Deneb og Vega utgjør de definerende hjørnene, nemlig de klareste stjernene i henholdsvis Ørnen, Svanen og Lyren.

Historie
Betegnelsen ble popularisert av den amerikanske forfatteren H.A. Rey og den britiske astronomen Sir Patrick Moore i 1950-årene. Navnet kan finnes i stjernebildebøker fra så langt tilbake som 1913. Den østerrikske astronomen Oswald Thomas beskrev disse stjernene som Grosses Dreieck (Den store trekanten) i de sene 1920-årene og Sommerliches Dreieck (Den sommerllge trekanten) i 1934.

I tiden omtrent fra midtre til sene 1900-tall, før INS, GPS og annet elektronisk/mekanisk utstyr fant plass i militære fly og helikoptre, refererte navigatører i United States Air Force til denne asterismen som "Navigator's Triangle" (navigatørens trekant).

Synlighet

Nær midnatt ligger Sommertrekanten praktisk talt rett over hodet ved midlere nordlige breddegrader i løpet av sommermånedene, men kan også ses om morgenen i øst i løpet av våren. Om høsten er Sommertrekanten synlig om kvelden i vest godt uti november. Fra sørlige halvkule vises den opp ned og lavt på himmelen i løpet av vintermånedene.

Stjernene i Sommertrekanten

Se også
Nordkorset

Referanser

Eksterne lenker
 Summer Triangle på Basic Celestial Phenomena av Kerry Magruder
 Summer Triangle på The Astronomy Net
 Summer Triangle på DavidDarling.info
 NASA Astronomy Picture of the Day: Summer Triangle (25. juni 2010)
 Summer Triangle på Constellation Guide

Asterismer
Vega
Helvetes porter (film)

Helvetes porter  (originaltittel: 地獄門 Jigokumon) er et japansk historisk drama fra 1953 regissert av Teinosuke Kinugasa. Filmen ble vist på Filmfestivalen i Cannes i 1954, hvor den vant Gullpalmen. Året etter vant den to Oscar-priser, for beste kostymedesign i farger og beste utenlandske film.

Filmen forteller om samuraien Morito (spilt av Kazuo Hasegawa) som forsøker å gifte seg med Kesa, en kvinne (spilt av Machiko Kyō) han redder, bare for å oppdage at hun er gift.

Referanser

Eksterne lenker 
 

Japanske dramafilmer
Japanskspråklige filmer
Filmer fra 1953
Gullpalmen-vinnere
Oscar-vinnere (fremmedspråklige film)
Kortbane-EM i svømming 2006

Europamesterskapet i svømming på kortbane 2006 ble holdt i Mäkelänrinne svømmesenter (Mäkelänrinteen uintikeskus) i Helsingfors i Finland fra torsdag 7. desember til søndag 10. desember 2006. 
Det ble satt 3 verdensrekorder og 8 europarekorder under mesterskapet.

Medaljetabell

Medaljesammendrag

Menn

Kvinner

Eksterne lenker  
 
 Resultater

 
Sport i Helsingfors
Sport i Finland i 2006
Svømming i Finland
Internasjonale mesterskap i 2006
Internasjonale mesterskap i Finland
Svømming i 2006
Astylidius

Se Systematisk inndeling

Astylidius er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En nokså liten, brun trebukk. Antennene er tynne og lengre enn kroppen. Pronotum er omtrent sekskantet, med en butt tann på hver side. Dekkvingene  er litt rundede. Beina har tykke, klubbeformede lår.

Utbredelse 
Arten lever i det østlige USA, vestover til Texas.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini 
 Slekten Astylidius Casey, 1913
 Astylidius parvus (LeConte, 1873)

Kilder 
 Liste over slektene
 Katalog med utbredelsesdata

Eksterne lenker 
 bugguide.net - Astylidius
 

Lamiinae
Biller formelt beskrevet i 1873